recursal/SuperWikiNEXT-32B huggingface dataset:
| * பா
* உ
* தொ
மேற்குப் போர்முனை |
| --- |
| **1939**
போலிப் போர் – சார் படையெடுப்பு – ஹெலிகோலாந்து பைட்
**1940**
லக்சம்பர்க் – நெதர்லாந்து – (ஆக் – ராட்டர்டாம் – சீலாந்து – ராட்டர்டாம் பிளிட்ஸ்) – பெல்ஜியம் – (எபென் எமேல் – ஹன்னூட் – ஜெம்புளூ ) – பிரான்சு – (செடான் – ஆரஸ் – லீல் – கலே – *பவுலா* – டன்கிர்க் – டைனமோ – இத்தாலியின் பிரான்சு படையெடுப்பு) – பிரிட்டன் – சீலயன்
**1941–1943**
செர்பெரஸ் – சென் நசேர் – டியப் – 
**1944–1945**
ஓவர்லார்ட் – டிராகூன் – சிக்ஃபிரைட் கோடு – மார்கெட் கார்டன் – (ஆர்னெம்) – ஊர்ட்கென் – ஓவர்லூன் – ஆஹன் – ஷெல்ட்  – பல்ஜ் – பிளாக்காக் நடவடிக்கை – கொல்மார் இடைவெளி – ஜெர்மனி மீதான இறுதிப் படையெடுப்பு – ஐரோப்பாவில் இரண்டாம் உலகப் போரின் முடிவு
**மேல்நிலை உத்திப் போர்த்தொடர்கள்**
தி பிளிட்ஸ் – ரைக்கின் பாதுகாப்புக்கான வான்போர் – அட்லாண்டிக் சண்டை |

| * பா
* உ
* தொ
சிக்ஃபிரைட் கோடு போர்த்தொடர் |
| --- |
| கால்வாய்க் கடற்கரையை விடுவித்தல் (*ஃபூசிலேட்-அஸ்டோனியா- வெல்ஹிட்-அண்டர்கோ* -டன்கிர்க்) – மோயர்பிரக்கே – நான்சி – மார்க்கெட் கார்டன்  – மெட்ஸ் - ஊர்ட்கென் – ஓவர்லூன் – ஆஃகன் – ஷெல்ட் – குரூசிஃபிக்ஸ் ஹில் – கிளிப்பர் – குயின் |

**ஓவர்லூன் சண்டை** (*Battle of overloon*) அல்லது **அய்ன்டிரீ நடவடிக்கை** (*Operation Aintree*) என்பது இரண்டாம் உலகப் போரின் மேற்குப் போர்முனையில் நேச நாடுகளுக்கும், நாசி ஜெர்மனிக்கும் நெதர்லாந்தில் நடந்த ஒரு சண்டை. செப்டம்பர் 30–அக்டோபர் 18, 1944ல் நடந்த இந்த சண்டையில் நேசநாட்டுப் படைகள் வெற்றி பெற்று வென்ரே நகரை ஜெர்மானியரிடமிருந்து கைப்பற்றின.

நெதர்லாந்ந்து வழியாக ஜெர்மனியைத் தாக்கும் நேசநாட்டுத் திட்டம் மார்க்கெட் கார்டன் நடவடிக்கையின் தோல்வியால் கைவிடப்பட்டது. ஆனால் இத்தாக்குதலின் போது நெதர்லாந்தின் ஒரு பகுதி நேசநாட்டுப் படைகளால் மீட்கப்பட்டது. இந்தப் பகுதியை மீண்டும் கைப்பற்றுவதற்காக மியூசே ஆற்றின் மேற்குக் கரையிலிருந்த ஒரு பாலமுகப்புப் பிரதேசத்திலிருந்து (bridgehead) ஜெர்மானியப் படைகள் தாக்குதல் நடத்தத் தொடங்கின. இந்தத் தாக்குதல்களை முறியடிக்க ஜெர்மானிய பால்முகப்பினைக் கைப்பற்ற நேசநாட்டுத் தளபதிகள் முடிவு செய்தனர். அய்ன்டிரீ நடவடிக்கை என்று பெயரிடப்பட்ட இந்தத் தாக்குதலின் நோக்கம் மியூசே ஆற்றின் மேற்குக்கரையிலிருந்த ஜெர்மானியப் படைகளைத் தோற்கடித்து ஓவர்லூன் கிராமத்தையும் வென்ரே நகரையும் கைப்பற்றுவதாகும். அமெரிக்கத் தரைப்படையின் 7வது கவச டிவிசன் ஓவர்லூன் கிராமத்தைத் தாக்கிக் கைப்பற்ற முயன்று தோல்வியடைந்தது. பின்னர் இந்த பொறுப்பு பிரிட்டானிய 3வது தரைப்படை டிவிசனுக்கும் 11வது கவச டிவிசனுக்கும் தரப்பட்டது. ஓவர்லூனைச் சுற்றியிருந்த பிரதேசங்களில் மூன்று வாரங்கள் கடுமையான சண்டைக்குப் பிறகு பிரிட்டானியப்படைகள் தங்கள் இலக்கில் வெற்றியடைந்தன. ஆனால் சண்டையில் ஓவர்லூன் கிராமம் அழிந்துவிட்டது நேச நாட்டுப்படைகளுக்கும் பெருத்த சேதம் ஏற்பட்டது. 2500 படைவீரர்கள் இச்சண்டையில் இறந்தனர்; பல டாங்குகளும் நாசமாகின. ஓவர்லூன் வெற்றிக்குப்பின் வென்ரே நகர் நேசநாட்டுப்படைகளின் வசம் வந்தாலும், மியூசே ஆற்றங்கரையிலிருந்து ஜெர்மானியப் படைகளை முழுவதுமாக வெளியேற்ற முடியவில்லை. டிசம்பர் 1944ல் தான் இப்பகுதி முழுவதும் நேசநாடுகளின் கட்டுப்பாட்டில் வந்தது. இரண்டாம் உலகப்போரின் போது நெதர்லாந்து மண்ணில் நடந்த மிகக்கடுமையான சண்டை இதுவென்றாலும், தற்போது இது பரவலாக அறியப்படுவதில்லை.

மேற்கோள்கள்
-----------

1. ↑  Tank Driver Bob Dare recounts the fate of the Jackal in the Battle of Overloon, Netherlands
**ஓவா அக்கனானையா** (Hoa Hakananai'a) என்பது, "மோவை" எனப்படும் ஈசுட்டர் தீவுகளைச் சேர்ந்த ஒரு சிலை. இது தற்போது பிரித்தானிய அருங்காட்சியகத்தில் வைக்கப்பட்டு உள்ளது. "ஓவா அக்கனானையா" என்பது ராப்பா நுயி மொழிச் சொல். இது "திருடப்பட்ட அல்லது மறைக்கப்பட்ட நண்பன்" அல்லது "முதன்மை அலை தடுப்பு" என்னும் பொருள் கொண்டது. *எச்.எம்.எசு டொப்பாசு* என்னும் ஆங்கிலக் கப்பல் பணியாளர்கள் 1868 ஆம் ஆண்டு நவம்பர் 7 ஆம் தேதி ஈசுட்டர் தீவுகளில் உள்ள ஓரொங்கோ என்னும் இடத்தில் இருந்து இதனை எடுத்துக்கொண்டு 1869 ஆகத்து 25 ஆம் தேதி போர்ட்சுமவுத்தை வந்தடைந்தனர்.

விவரங்கள்
---------

பெரும்பாலான "மோவை"கள் இலகுவாகச் செதுக்கக்கூடிய எரிமலைச் சாம்பற் பாறையில் செய்யப்பட்டவை. 16 "மோவை"கள் மட்டுமே கடினமான எரிமலைப் பாறைகளில் செய்யப்பட்டுள்ளன. முன் புறத்தில் இருந்து பின்புறம் வரை இதன் அளவு 55 சமீ. 2.42 மீட்டர்கள் உயரம் கொண்ட இதன் நிறை ஏறத்தாழ 4 தொன்கள்.

"ஓவா அக்கனானையா" மனிதரின் முண்டப்பகுதி, தலை என்பவற்றுடன் சுருங்கிச் சிறுத்த கைகளையும் கொண்டது. இதன் தலைக்கும் முண்டத்துக்குமான அளவு விகிதம் 3:5. இது "மோவை"களில் வழக்கமான அளவுமீறிப் பெருத்த தலையைக் குறிக்கின்றது. தற்போது வெறுமையாக இருக்கும் கண் குழிகளில் முன்னர் பவளப்பாறை அல்லது எரிமலைக் கண்ணாடியினாலான கண்கள் இருந்திருக்கக்கூடும். உடல் சிவப்பு, வெள்ளை நிறங்கள் தீட்டப்பட்டு இருந்தது. ஆனால், இதனை தீவில் இருந்து எடுத்து வரும்போது அகற்றப்பட்டுவிட்டது.

குறிப்புகள்
-----------

1. ↑  Van Tilburg, J. A. *Hoa Hakananai'a (British Museum Press 2004), p.38*
2. ↑  "RapaNui Sprache - Übersetzung Buchstabe N". 2012-07-09 அன்று மூலம் பரணிடப்பட்டது. 2012-07-14 அன்று பார்க்கப்பட்டது.
3. ↑  Van Tilburg, J. A. *Hoa Hakananai'a (British Museum Press 2004), p.*
4. ↑  Van Tilburg, Jo Anne. (2006). Remote Possibilities: Hoa Hakananai'a and HMS Topaze on Rapa Nui. British Museum Research Papers. ISBN 0-86159-158-5.
5. ↑  Van Tilburg, J. A. *Hoa Hakananai'a (British Museum Press 2004), p.7*
6. 1 2  Van Tilburg, J. A. *Hoa Hakananai'a (British Museum Press 2004), p.45*
7. ↑  British Museum.org. Hoa Hakananai'a: Stolen or Hidden Friend. Retrieved: 09.02.2008.

இவற்றையும் பார்க்கவும்
----------------------

* 100 பொருட்களில் உலக வரலாறு
**நோன்பு** என்பது பொதுவாக குறிப்பிட்ட நேரத்திற்கு உணவு உண்ணாமை அல்லது உணவைக் குறைத்தல் என்பதாகும். இது ஒரு சமயச் சடங்கின் பகுதியாகவும் மேற்கொள்ளப்படும். மேலும் இது உண்ணாநிலை மற்றும் பிற புலனடக்கக் கட்டுப்பாடுகளைக் குறிக்கும் சொல்லாகும்.

இந்துக்களின் நோன்பு
-------------------

முதன்மைக் கட்டுரை: இந்து சமய விரதங்கள்
இந்துக்கள் ஆன்ம ஈடேற்றங் கருதிச் செய்யும் சாதனைகளில் ஒன்று விரதம். விரதம் என்னும் சொல் உண்ணும் உணவை சுருக்குதல் அல்லது விடுத்தல் எனப் பொருள்படும். இந்து மதப் புராணத்தில் 27 வகையான உபவாச விரதங்கள் குறிப்பிடப்பட்டுள்ளது.

சமணர்களின் நோன்பு
-----------------

சமண சமயத்தவர் வீடுபேறு அடைவதற்காக சல்லேகனை எனும் உண்ணா நோம்பிருந்து உயிர்விடுவதைக் குறிக்கும்.

முஸ்லிம்களின் நோன்பு
--------------------

முதன்மைக் கட்டுரை: ரமலான் நோன்பு
ரமலான் மாதம் அருள் நிறைந்த மாதம், நன்மைகளை அதிகம் செய்யும் மாதம், பிழைப்பொறுப்புத் தேடும் மாதம், அல்லாஹ்வை அதிகம் நெருங்கும் வாய்ப்பைப் பெறும் மாதம், சுவர்க்கத்தின் வாசல்கள் திறக்கப்பட்டு நரகத்தின் வாசல்கள் மூடப்படும் மாதம், ஷைத்தான்கள் விலங்கிடப்படும் மாதம், ஆயிரம் மாதங்களை விட சிறப்புமிக்க ஒரு இரவைக் கொண்ட மாதம், நரகவாதிகள் நரகத்திலிருந்து விடுதலை பெறும் மாதம், குர்ஆனை இவ்வுலகத்தில் இறக்குவதற்கு அல்லாஹ் தேர்ந்தெடுத்த மாதம், துஆக்கள் அங்கீகரிக்கப்படும் மாதம் என்பது இஸ்லாமிய நம்பிக்கை.

வணக்கங்களைச் செய்பவர்களுக்கு கூலியாக மறுமையில் அல்லா ( தமிழில் 'இறைவன்') சுவர்க்கத்தை ஏற்பாடு செய்து வைத்திருக்கின்றான் என்பது இஸ்லாமிய நம்பிக்கையாகும். இந்த வணக்கங்களின் வரிசையில் உள்ளதுதான் நோன்பு. நோன்பு என்னும் வணக்கம் மற்ற வணக்கங்களிலிருந்து எதிர்பார்க்கப்படும் தியாகங்களுக்கு முற்றிலும் மாறுபடுகின்றது. நோன்பு என்பது பசி, தாகம், இச்சை, இவைகளை இறைவனிடத்திலுள்ள நன்மையை எதிர்பார்த்தவராக நோன்பு மாதத்தின் பகல் நேரத்தில் கட்டுப்படுத்திக் கொள்வதாகும். ஆக சடங்காக இல்லாமல் வணக்கம் என்ற எண்ணத்தில் செய்வதாகும். அதாவது நோன்பின் நோக்கமே இறையச்சத்தை ஏற்படுத்திக் கொள்வதுதான் என்பது இஸ்லாமிய நம்பிக்கை.

மேற்கோள்கள்
-----------

1. ↑  சமணமும் தமிழும் -மயிலை சீனி. வேங்கடசாமி - வடக்கிருத்தல்
பல்மைய மாதிரி
**பல்மைய மாதிரி** என்பது ஒரு வகை நகர்ப்புற அமைப்பு மாதிரி ஆகும். சௌன்சி ஹாரிஸ் (Chauncy Harris), எட்வார்டு உல்மன் (Edward Ullman) ஆகியோர் 1945 ஆம் ஆண்டில் தாமெழுதிய "நகரங்களின் இயற்கை" (The Nature of Cities) என்னும் கட்டுரையில் இந்த மாதிரியை முன்வைத்தனர். நகரங்கள் மைய வணிகப் பகுதிகளை மையமாகக் கொண்டு தோற்றம் பெறலாம் ஆயினும், ஒரே வகை நிலப் பயன்பாட்டையும், நிதித் தேவைகளையும் கொண்ட தொழில் முயற்சிகள் ஒன்றுக்கொன்று அருகாமையில் நிறுவப்படுகின்றன. இப்படியான சேர்க்கைகள் தமது அயலின் இயல்புகளில் செல்வாக்குச் செலுத்துகின்றன. விடுதிகளும், உணவகங்களும் வானூர்தி நிலையங்களுக்கு அருகில் நிறுவப்படுவது இதற்கு எடுத்துக்காட்டு ஆகும். இவ்வாறான மையங்களின் எண்ணிக்கையும், வகைகளும் நகரங்களின் வளர்ச்சியைக் குறிப்பனவாக அமைகின்றன.

மகிழுந்து பயன்படுத்துவோர் அதிகரித்து இருப்பதனால், மக்கள் போக்குவரத்துச் செய்வதற்குக் கூடிய வசதிகளைக் கொண்டிருப்பர் என்னும் எண்ணக்கருத்தின் அடிப்படையிலேயே இக் கோட்பாடு உருவானது. இவ்வாறான அதிகரித்த போக்குவரத்து வசதிகளினாலேயே வட்டார மையங்கள் சிறப்பாக்கம் பெறக்கூடியதாக இருந்தது. கனரகத் தொழில் பகுதிகள், வணிகப் பூங்காக்கள் போன்றவை இவற்றுக்கு எடுத்துக்காட்டுகள். பெரியனவும், விரிவடைந்து வருவனவுமான மாநகரங்களுக்கே இம் "மாதிரி" பொருத்தமாகக் காணப்படுகின்றது. நகரத்தின் விரிவாக்கத்துக்குத் தொடக்கப் புள்ளிகளாக அமையும் இத்தகைய மையங்களின் எண்ணிக்கை பல்வேறு நிலைமைகளிலும், வரலாற்றுக் காரணிகளிலும் தங்கியுள்ளது. பின் வருவன பல மையங்கள் உருவாவதற்குக் காரணமாகின்றன:

1. சில நகர்ப்புறச் செயற்பாடுகளுக்குத் துறைமுகங்கள், தொடருந்து நிலையங்கள் போன்ற சிறப்பு வசதிகள் தேவையாக உள்ளன.
2. சில செயற்பாடுகள் ஒன்றிலிருந்து ஒன்று விலகி இருக்க முயல்கின்றன. எடுத்துக்காட்டாக, கனரகத் தொழிற்சாலைகளையும், வானூர்தி நிலையங்களையும் குறிப்பிடலாம்.
3. சில செயற்பாடுகள் ஒன்றையொன்று சார்ந்து பயன் பெறுவனவாக உள்ளன. கல்வி நிறுவனங்கள், நூல் விற்பனை நிலையங்கள் போன்றவை இவ்வாறானவை.

இவற்றையும் பார்க்கவும்
----------------------

* நகர்ப்புற அமைப்பு
* ஒருமைய வலய மாதிரி
* ஆரைத்துண்டு மாதிரி
* ஒழுங்கற்ற கோல மாதிரி
**திராவிடநாடு** 1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த வார இதழ் 1942 ஆம் ஆண்டு மார்ச்சுத் திங்கள் 8 ஆம் தேதி அன்று வெளியிடப்பட்டது. இதனைத் தொடங்கியவர், ஆசிரியர் தமிழக முன்னாள் முதல்வர் கா. ந. அண்ணாதுரை ஆவார். திராவிடர் விடுதலை, தமிழ் உணர்வு ஆகியவற்றை அடிப்படை நோக்கங்களாகக் கொண்டு திராவிட நாடு இதழ் தொடங்கப்பட்டது. இது திராவிடத் தனிநாடு பற்றியும், காங்கிரசார் பற்றியும், தமிழர்களுக்கான விழிப்புணர்வு பற்றியும் கட்டுரைகளை வெளியிட்டது.

இதனால், தமிழ் இளைஞர்கள் புதிய எழுச்சியும் ஊக்கமும் பெற்று தமிழ் நாட்டின் அரசியலில் பெரும் மாற்றம் ஏற்பட வழிவகுத்தது. அண்ணாதுரையின் தமிழ் உரைநடை எதுகை மோனையுடன் இருந்ததால் முற்றிலும் புதிய தமிழ் உரைநடை மலர்ந்தது. திராவிட நாடு இதழில் அண்ணாதுரை ஆரிய மாயை என்னும் பெயரில் ஒரு தொடர் கட்டுரை எழுதினார். பின்னர் அது நூலாக வெளி வந்தது. ஆரிய மாயை எழுதியதற்காக அண்ணாதுரைக்கு ஆறுமாத சிறைத் தண்டனை விதிக்கப்பட்டது.

1963 ஆம் ஆண்டில் இவ்விதழ் நிறுத்தப்பட்டது. அதற்குப் பின்னர் அண்ணாதுரை காஞ்சி என்னும் பெயரில் ஒரு வார இதழைத் தொடங்கினார். இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

சான்றுகள்
---------

* பெரியார் ஈ. வெ. ரா. சிந்தனைகள், பதிப்பாசிரியர் வே. ஆனைமுத்து, பக்கம் 3240
* தமிழ் இதழ்கள் தோற்றம்-வளர்ச்சி, ஆசிரியர் அ. மா.சாமி

உசாத்துணைகள்
------------

* நாள் ஒரு நூல்
**யுவான் அல்மெய்டா பொஸ்க்** (*Juan Almeida Bosque*, பெப்ரவரி 17, 1927 – செப்டம்பர் 11, 2009) என்பவர் கியூபாவின் அரசியல்வாதியும் 50களில் இடம்பெற்ற கியூபா புரட்சியின் முக்கியமான ஆரம்பகட்டத் தலைவர்களில் ஒருவரும் ஆவார். புரட்சியின் பின்னர் இவர் கியூபா பொதுவுடமைக் கட்சியின் முக்கிய உறுப்பினராக இருந்து வந்தார். 2009 இல் அவர் இறக்கும் போது கியூபாவின் துணை அதிபராக இருந்தார்.

பிடல் காஸ்ட்ரோ மற்றும் ராவுல் காஸ்ட்ரோவுடன் இணைந்து புரட்சியின் ஆரம்பகாலங்களின் போது போராடியிருந்தார். இந்த போராட்டத்தின் முடிவாக ஃபல்கேன்சியோ பாட்டிஸ்டாவின் அரசாங்கம் 1959 ஆம் ஆண்டு ஆட்சியில் தூக்கி எறியப்பட்டது.

அவானாவைச் சேர்ந்த கட்டிட தொழிலாளியான யூவான் அல்மெய்தா, புரட்சியாளர்கள் தலைமை பீடத்தில் இருந்த ஒரே கறுப்பினத்தவர் ஆவார்.

வாழ்க்கைச் சுருக்கம்
--------------------

அவானாவின் வறுமையான பகுதி ஒன்றில் பிறந்த அல்மெய்டா தனது 11 வயதில் பள்ளிப் படிப்பை இடைநிறுத்தி கட்டிடத் தொழிலாளி ஆனார். அவானா பல்கலைக்கழகத்தில் 1952 இல் சட்டம் பயின்ற அல்மெய்டா, அங்கு பிடெல் காஸ்ட்ரோவுடன் நெருங்கிய நட்புக் கொண்டார். அதே ஆண்டில் கியூபப் புரட்சியில் இணைந்து கொண்டார். 1953 பிடெல் மற்றும் ராவுல் உடன் இணைந்து சண்டியாகோவில் மொன்காடா இராணுவ நிலை மீதான தாக்குதலில் பங்குகொண்டு காஸ்ட்ரோக்களுடன் கைது செய்யப்பட்டார். 1955, மே 15 இல் பொது மன்னிப்பு வழங்கப்பட்டு மெக்சிக்கோவுக்கு அனுப்பப்பட்டார். இவர் பின்னர் 1956, நவம்பர் 25 இல் சே குவேரா, மற்றும் காஸ்ட்ரோக்களுடன் மொத்தம் 82 பேர்களாக படகில் கியூபா வந்திறங்கினர். இவர்களில் 16 பேரே உயிர் தப்பினர். ஏனையோர் இராணுவத்தினரால் கொல்லப்பட்டனர்.

மேற்கோள்கள்
-----------

1. 1 2 3  Juan Almeida Bosque, a Comrade of Castro’s, Is Dead at 82, த நியூயோர்க் டைம்சு
2. ↑  Cuban revolutionary Almeida dies, பிபிசி
3. ↑  Ramonet, Ignacio, *Fidel Castro: My Life*. Penguin Books: 2007, p. 681

வெளி இணைப்புகள்
---------------

* Images of Almeida
* Cuban literary Biography
* Current picture and Biography பரணிடப்பட்டது 2008-03-05 at the வந்தவழி இயந்திரம்
பல்நோக்கு நீர்தேக்கம்
=====================

ஒரு **பல்நோக்கு நீர்தேக்கம்** (Multipurpose reservoir) என்பது மனிதனால் உருவாக்கப்பட்ட ஏரி. இது பல்நோக்கு தேவைகளுக்காக நிர்வகிக்கப்படுகிறது.

பொது
----

பல்நோக்கு நீர்த்தேக்கம் கிழ் உள்ளவற்றின் சில அல்லது பல செயல்பாடுகளைச் சமம்படுத்த நிர்வகிக்கப்படுகிறது.

* தண்ணீர் விநியோகம்
* வெள்ளக் கட்டுப்பாடு
* மண் அரிப்பு
* சுற்றுச்சூழல் நிர்வகித்தல்
* நீர்மின் ஆற்றல் உற்பத்தி
* படகுப் பயணம்
* பொழுதுபோக்கு
* நீர்ப்பாசனம்

இதன் பல் நோக்கு தேவையை பார்க்கும் போது, நிர்வகிக்கும் முகவர்கள் தான் இந்த அத்தியாவசிய தேவையைச் சமம்படுத்தி வழங்கும் கடமையுள்ளவர்கள். எடுத்துக்காட்டாக நீர்மின் ஆற்றல் உற்பத்தியை கவனிக்கும் மேலாளர் ஏரியின் கொள்ளளவை எவ்வளவு அதிகமாக வைக்க முடியும் என்பதில் கவனமாக இருப்பார், ஏனென்றால் நீர்த்தேக்கத்தில் இருக்கும் நீர் அவர்களின் மின்னாக்கிக்கு ஒரு எரிபொருளாக பயன்படும். ஆனால் வெள்ளக் கட்டுப்பாடுக்கு மேலாளராக இருப்பவர் தங்கள் ஏரியின் அளவை எவ்வளவு குறைவாக வைக்க முடியுமோ அவ்வளவு குறைவாக வைத்திருப்பார். ஏனென்றால் இருக்கும் இடம் மழைநீர் சேமிக்கப் பயன்படும்.

மேற்கோள்கள்
-----------

1. ↑  "TVA Document" (PDF). 2008-07-04 அன்று மூலம் (PDF) பரணிடப்பட்டது. 2017-07-26 அன்று பார்க்கப்பட்டது.
இலண்டனில் உள்ள பழைய அரண்மனைப் பகுதியில் அமைந்துள்ள "யுவெல் கோபுரம்" எனப்படும் கட்டிடம்.
இலண்டனில் இருந்த மத்திய காலத்து வெசுட்மின்சுட்டர் மாளிகையின் இன்றுவரை எஞ்சியிருக்கும் பகுதிகள் இரண்டுள் **யுவெல் கோபுரம்** (Jewel Tower) எனப்படும் கட்டிடமும் ஒன்று. வெசுட்மின்சுட்டர் மண்டபம் மற்றது. மூன்றாம் எட்வார்டு அரசரின் தனிப்பட்ட பெறுமதியான பொருட்களை வைப்பதற்காக 1365-1366 காலப்பகுதியில் இது கட்டப்பட்டது. 17 ஆம் நூற்றாண்டுத் தொடக்கத்தில் இது பிரபுக்கள் சபை ஆவண அலுவலகமாகப் பயன்பட்டது. இது அரசுக்குரிய அணிகலன்களை வைப்பதற்கான கட்டிடம் அல்ல. இதை இலண்டன் கோபுரத்தில் உள்ள *அணிகலன் மண்டபம்* என்பதுடன் குழப்பிக்கொள்ளக்கூடாது.

மூன்று மாடிகளைக் கொண்ட இக் கட்டிடம், பெரும்பாலும் கென்டிசுக் கற்களால் கட்டப்பட்டது. தற்போதைய நாடாளுமன்றம் அமைந்துள்ள வெசுட்மின்சுட்டர் கட்டிடத்துக்கு எதிரில் சாலைக்கு அப்பால் அமைந்துள்ளது. முந்திய அரண்மனைத் தொகுதியின் தெற்குப் பகுதியில் இருந்த இக்கட்டிடம், மதில் சுவருக்கு உள்ளே முதன்மைக் கட்டிடங்களிலிருந்து தனியாக அமைக்கப்பட்டு இருந்தது. இதனாலேயே இக்கட்டிடம் 1834 ஆம் ஆண்டின் பெரிய தீ விபத்தில் அழியாமல் தப்பியது. 

இக் கோபுரம் அரசப் பூங்காவின் ஒரு மூலையில் அமைந்திருந்தது. இதைச் சூழ உயர்ந்த மதிலாலும், அகழிகளாலும் இருந்தன. இக் கட்டிடத்தைக் கட்டுவதற்குப் பூங்காவின் எப்பகுதியையும் பயன்படுத்தக்கூடாது என்னும் அரசரின் கட்டளையை அடுத்து, இக் கட்டிடத்தை வெசுட்மின்சுட்டர் குருமடத்தின் நிலத்தில் கட்டினர். இதனாலேயே இது வழக்கத்துக்கு மாறான "ட" வடிவத்தில் அமைந்தது. இந்த நிலத்துக்காக குருமாருக்கு எவ்வித நட்ட ஈடும் வழங்கப்படவில்லை. ஆனாலும் அவர்கள் அரச மாளிகைக்கும் குருமடத்துக்கும் இடையிலான எல்லையைக் குறிக்கப் புதிய சுவரொன்றை அமைத்துக்கொண்டனர். இன்றும் உள்ள இந்தச் சுவர்ப்பகுதி, தற்போது வெசுட்மின்சுட்டர் பள்ளியின் ஒரு பகுதியாக உள்ளது.

வெளியிணைப்புக்கள்
-----------------

* ஆங்கில மரபு (English Heritage) இணையத்தளத்தில் யுவெல் கோபுரப் பக்கம்
இரும்பு கனிமூலம்
மங்கனீசு கனிமூலம்
ஈயத்தின் கனிமூலம்
தங்கத்தின் கனிமூலம்
மெக்சிகோவின் பச்சுவாவில் சுரங்கவியல் வரலாற்று அருங்காட்சியகத்தில் காட்சிப்படுத்தப்பட்டுள்ள இந்த வண்டிசுரங்கமொன்றிலிருந்து கனிமூலத்தை எடுத்து வருவதற்கு பயன்படுத்தப்பட்டது.
**கனிமூலம்**  (ore) அல்லது **தாது** உலோகங்கள் உட்பட்ட முக்கியமான தனிமங்கள் அடங்கிய கனிமங்களை உள்ளடக்கிய கற்களாகும். கனிமூலங்கள் சுரங்கங்களிலிருந்து அகழ்ந்தெடுக்கப்படுகின்றன; இவை பின்னர் "சுத்திகரிக்கப்பட்டு" மதிப்புமிக்க தனிமங்கள் வெளிக்கொணரப்படுகின்றன. அனைத்துக் கற்களிலும் தனிமங்கள் வெவ்வேறு அளவுகளில் உள்ளன என்றபோதும் பொருளியல் வரையறைப்படி இலாபகரமாக கனிமங்களை (பொதுவாக உலோகங்களை) வெளிக்கொணரக்கூடியவையே கனிமூலங்களாகும். கற்களில் உள்ள கனிமம் அல்லது உலோகத்தின் அடர்த்தி, தரம் மற்றும் எந்த வடிவில் கிடைக்கிறது என்பன சுரங்கவியல் செலவுகளை நேரடியாக பாதிக்கக் கூடியவை. கிடைக்கக்கூடிய உலோகத்தின் மதிப்பு, அகழ்ந்தெடுத்து சுத்திகரிப்பதன் செலவினை ஈடு கட்டி இலாபம் காணக் கூடியதாக இருக்க வேண்டும்.

உலோக கனிமூலங்கள் பொதுவாக சல்பைடுகளாகவும் சிலிகேட்டுகளாகவும் அல்லது "கலப்பில்லாத" உலோகமாகவும் கிடைக்கின்றன. இத்தகைய கனிமூலங்கள் பல்வேறு நிலவியல் செயற்பாடுகளால் உருவாகின்றன. இந்த செயற்பாடுகள் கனிமூல உருவாக்கம் என அறியப்படுகின்றன.

முக்கியமான கனிமூலங்கள்
----------------------

* அர்ஜெனைட்: Ag2S வெள்ளி பெறுவதற்கு
* பாரைட்: BaSO4
* பாக்சைட் Al2O3 அலுமினியம் பெறுவதற்கு
* பெரைல்: Be3Al2(SiO3)6
* போர்னைட்: Cu5FeS4
* காசிடெரைட்: SnO2
* சால்கோசைட்: Cu2S செம்பு பெறுவதற்கு
* சால்கோபைரைட்: CuFeS2
* குரோமைட்: (Fe, Mg)Cr2O4 குரோமியம் பெறுவதற்கு
* சின்னபார்: HgS பாதரசம் பெறுவதற்கு
* கோபாலைட்: (Co, Fe)AsS
* கொலம்பைட்-டான்டலைட் அல்லது கோல்டான்: (Fe, Mn)(Nb, Ta)2O6
* கலெனா: PbS
* தங்கம்: Au, வழமையாக குவார்ட்ஸ் படிகங்களுடன் அல்லது மணற்பாங்கான சுரங்கங்களுடன் தொடர்புபடுத்தப்படுகிறது
* ஏமடைட்: Fe2O3
* இலிமெனைட்: FeTiO3
* மேக்னடைட்: Fe3O4
* மாலிப்டெனைட்: MoS2
* பென்ட்லான்டைட்:(Fe, Ni)9S8
* பைரோலூசைட்:MnO2
* ஷீலைட்: CaWO4
* இசுபேலரைட்: ZnS
* யூரேனினைட்: UO2 உலோக யுரேனியம் பெறுவதற்கு
* உல்ப்ரமைட்: (Fe, Mn)WO4
கபிலநெடுநகர் என்று காமதேனு என்னும் கபிலை இருக்கும் வானுலகம். இது ஒரு கற்பனை உலகம். 

வேந்தர்க்கு மணம்முடித்துத் தர மறுக்கப்பட்ட பெண் ஒருத்தியின் கூந்தல் அகில்-புகை ஊட்டப்பட்டு அதன் மணம் கபிலநெடுநகர் வரையில் கமழ்ந்ததாம்.

புத்தர் பிறந்த கபிவாஸ்து நகரை மணிமேகலை என்னும் நூல் கபிலையம்பதி என்று குறிப்பிடுகிறது. மகத நன்னாட்டுக்குத் திலகம் போல் இது விளங்கியதாம் 

கபிலை என்னும் சொல் பசுவைக் குறிக்கும். புறத்திணைக்கு உரிய துறைகளில் ஒன்றாகத் தொல்காப்பியம் கபிலை கண்ணிய புண்ணிய நிலையைக் குறிப்பிடுகிறது. 

பதிற்றுப்பத்து ஆறாம் பத்தின் தலைவனாகப் புலவர் காக்கைபாடினியார் நச்செள்ளையார் என்பவரால் பாராட்டப்பட்ட ஆடுகோட்பாட்டுச் சேரலாதன் தண்டாரணியத்திலிருந்து தான் கைப்பற்றிக்கோண்டு வந்த வருடை ஆடுகளைத் தன் தொண்டி நகருக்குக் கொண்டுவந்து பார்ப்பார்க்குக் கொடுத்தான். அத்துடன் குடநாட்டில் இருந்த கபிலை என்னும் ஊரையும் கொடுத்தான். இப்படிக் கொடுத்ததால் இவன் வானவரம்பன் என்னும் சிறப்பினைப் பெற்றான்.

சான்று மேற்கோள்
---------------

1. ↑   புறம் 337
2. ↑  மணிமேகலை 26-44, 28-143
3. ↑  தொல்காப்பியம் 3-87-6
4. ↑  பதிற்றுப்பத்து பதிகம் 6-5
**கபாடபுரம்** என்பது நா. பார்த்தசாரதி என்பவரால் எழுதப்பட்ட இலக்கிய புதினம் ஆகும். இதில் வரும் முக்கிய கதாப்பாத்திரங்களும் இடங்களும் தமிழ் இலக்கியங்களில் குறிப்பிடப்படும் குமரிக்கண்டம், கபாடபுரம், இறையனார் அகப்பொருள், முச்சங்க வரலாறு போன்றவை தொடர்பான செய்திகளை மூலமாகக் கொண்டு இயற்றப்பட்டது. மேலும் இந்நூல் நாட்டுடைமையாக்கப்பட்ட தமிழறிஞர்களின் நூல்கள் ஒன்று.

கதைச் சுருக்கம்
---------------

கபாடபுரம் என்ற பாண்டியர்களின் இடைச்சங்கத் தலைநகரத்தில் அமர்ந்து பாண்டி நாட்டை அனாகுலப் பாண்டியன் என்ற பாண்டிய மன்னன் ஆழ்கிறான். இவரது தந்தையாரான வெண்டேர்ச் செழியன் (முதிய பாண்டியர்) என்பவரே இடைச்சங்கத்தையும் கபாடபுரத்தையும் நிறுவிய முதலாம் பாண்டிய மன்னர். இவரது அநாகுல பாண்டியன் வழி மகனான சாரகுண பாண்டியன் (இளைய பாண்டியன்) என்பவனே இப்புதினக் கதையின் நாயகனாவான்.

குருகுலக் கல்வியை அவிநயனார் மற்றும் சிகண்டியார் என்ற அகத்தியரின் சீடர்களிடம் கற்று முடித்த சாரகுணன் கபாடபுரத்தைக் காண நீண்ட நாள் கழித்து ஒரு திருவிழா நாளில் வருகிறான். வரும் வழியில் கண்ணுக்கினியாள் என்ற பாணர் குலப் பெண்ணின் மீது காதல் கொள்கிறான். இக்காதலை அறிந்து கொள்ளும் வெண்டேர்ச் செழியன் மன்னர்களுக்கு கலைகளின் மீதும் பெண்களின் மீதும் அதிக நாட்டம் இருக்கக்கூடாதென்று கூறி சில அரச வேலைகளைக் கொடுத்து அவனின் நோக்கத்தை அரசத்தந்திரங்களில் திருப்ப முயல்கிறார். இசை மீதும் கண்ணுக்கினியாள் மீதும் தீராத காதல் கொண்ட சாரகுணனின் போக்கு அரச தந்திரங்களில் அவ்வளவாக திரும்பாமல் இருக்கிறது. கடம்பர், அவுனர் போன்ற திருடரினத்தைச் சேர்ந்தவர்கள் கபாடபுர முத்து மற்றும் ரத்தினங்களை கொள்ளை அடிக்கும் முயற்சிகளைத் சாரகுணனும் தேர்ப்பாகன் மற்றும் வீரனான முடிநாகனும் சேர்ந்து முறியடித்தும் அதில் திருப்தி கொள்ளாத முதிய பாண்டியர் அவர்களிருவரையும் தென்பழந்தீவுகள் என்னும் பயங்கர நாகரிகத்தைக் கொண்ட மக்களினங்கள் வாழும் தீவுகளின் தொகுதிக்கு அரசத்தந்திரங்களை அனுபவம் மூலம் கற்பதற்கு அனுப்பி வைக்கிறார்.

அதைக் கண்ணுக்கினியாளிடம் கூற நினைத்தும் முடியாமல் சாரகுணன் தென்பழந்தீவுகளுக்கு சென்று சில நாட்களுக்குப் பின் திரும்புகிறான். மீண்டும் கண்ணுக்கினியாளைக் கண்டு அவளின் யாழ் இசையின் மீது ஈர்க்கப்பட்டு புதிய இசையிலக்கணம் படைக்க வேண்டுமென நினைக்கிறான். அதை தன் இசை ஆசான் சிகண்டியாரிடம் கூற அவர் கண்ணுக்கினியாளின் யாழிசையை நேரில் கேட்டு இசை நுனுக்கம் என்னும் நூலை இடைச்சங்கம் மீண்டும் நடக்கும் நாளன்று அரங்கேற்றி விட வேண்டும் என்று அதற்கு வெண்டேர்ச் செழியன் சம்மதத்தையும் பெறுகிறார் சிகண்டியார். கண்ணுக்கினியாளின் மீது சாரகுணன் காதல் அதிகமாவதைக் கண்ட வெண்டேர்ச் செழியன் பாணர்களை அந்நாட்டை விட்டு வெளியேறுமாறு மறைமுகமாக வேண்டுகிறார். இதற்கிடையில் இடைச்சங்கத்தில் இசைநுணுக்கம் நூல் அதற்குரிய கண்ணுக்கினியாளை மரியாதை செய்யாமலேயே அரங்கேறுகிறது. கண்ணுக்கினியாள் தன் யாழை உடைத்து சாரகுணன் பார்க்கும் இடத்தில் விட்டுச் செல்கிறாள். இடைச்சங்கம் கலைந்தபின் அவளைக் காணச்சென்று பாணர்கள் நகரை விட்டு வெளியேறிவிட்ட செய்தியறிந்த சாரகுணன் காதல் தோல்வியால் மிகுந்த மனவருத்தத்துடன் கபாடபுரத்திற்கு திரும்புகிறான். கபாடபுரத்தின் கோட்டைக் கதவுகளை போல் அவன் மனமும் அடைத்துக் கொள்கிறது.

மூலம்
-----

*
**தேவணாம்பாளையம் மாரியம்மன் கோயில்** தமிழ்நாட்டில் கோயம்புத்தூர் மாவட்டம், தேவணாம்பாளையம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் மாரியம்மன் சன்னதியும், விநாயகர், மாகாளியம்மன், சுப்பிரமணியர், வள்ளிதெய்வாணை உபசன்னதிகளும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. ஐப்பசி மாதம் தீபாவளிதிருவிழா சுவாமி ஊர்வலம் முக்கிய திருவிழாவாக நடைபெறுகிறது. புரட்டாசி மாதம் நவராத்திரி விழா திருவிழாவாக நடைபெறுகிறது. மாசி மாதம் மாரியம்மன தேர்த்திருவிழா 3 தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பனிச்சறுக்கு** என்பது பனி நடைக் கட்டைகளை பொருந்திய காலணிகளை அணிந்து பனியின் மேலே சறுக்கிய வண்ணம் பயணிக்கும் பொழுதுபோக்கு விளையாட்டாகும். பொழுதுபோக்கு மற்றும் விளையாட்டு போட்டிகள் மட்டுமல்லாமல் பனிச்சறுக்கு இராணுவ பயன்பாடுகளுக்கும், மிகுந்த பனிப்பொழிவு உள்ள இடங்களில் பயணிப்பதற்கும் பயன்படுகிறது. 1860 வரை பனிச்சறுக்கு, பனி அதிகமுள்ள இடங்களில் பயணிப்பதற்காகவே பயன்பட்டு வந்தது. 1860க்கு பிறகு பனிச்சறுக்கானது பொழுதுபோக்கு, உடற்பயிற்சி, விளையாட்டுப் போட்டிகள் போன்றவற்றிற்காகவும் அறிமுகப்படுத்தப்பட்டது. பலவிதமான போட்டி பனிச்சறுக்கு நிகழ்வுகள் பன்னாட்டு ஒலிம்பிக் குழு மற்றும் பன்னாட்டு பனிச்சறுக்கு கூட்டமைப்பினால் அங்கீகரிக்கப்பட்டுள்ளது. குளிர் நாடுகளில் இது ஒரு பிரபல விளையாட்டு ஆகும். குளிர்பிரதேச பழங்குடிகளே பனிச்சறுக்கு பற்றி அறிந்திருந்தனர்.

வரலாறு
------

மிகப்பழமையான, மிகத் துல்லியமாக ஆவணப்படுத்தப்பட்ட பனிச்சறுக்கு தற்போதைய நார்வே மற்றும் ஸ்வீடனை சேர்ந்த பகுதிகளில் நடந்துள்ளதாக அறியப்பட்டுள்ளது. நார்வே நாட்டின் நார்லேண்ட் பகுதியில் உள்ள ரூடியில் அமைந்துள்ள, கிமு 5000 சார்ந்த பழமையான சிற்பங்கள், ஒற்றை பனிச்சறுக்கு குச்சியுடன் பனிச்சறுக்கு மனிதனை சித்தரிக்கின்றன. முதல் பழமையான பனிச்சறுக்கு ஸ்வீடனில் 4500 அல்லது 2500 கிமு-வில் நடந்துள்ளது.

மேற்கோள்கள்
-----------

1. ↑  Saur, Lasse (1999): *Norske ski - til glede og besvær.* Research report, Høgskolen i Finnmark.
2. ↑  "Chronology timeline, North American ski mountaineering backcountry skiing". 2012-05-05 அன்று மூலம் பரணிடப்பட்டது. 2014-04-20 அன்று பார்க்கப்பட்டது.
3. ↑  "Aspenhistory.Org". 2011-09-21 அன்று மூலம் பரணிடப்பட்டது. 2014-04-20 அன்று பார்க்கப்பட்டது.
அலுவலகம், வதிவிடம் in துபாய், ஐக்கிய அரபு அமீரகம்வார்ப்புரு:SHORTDESC:அலுவலகம், வதிவிடம் in துபாய், ஐக்கிய அரபு அமீரகம்
**யூ-போரா கோபுரங்கள்** (U-bora Towers) என்பது, ஐக்கிய அரபு அமீரகத்தின் துபாய் நகரத்தில் உள்ள "வணிகக் குடா" (Business Bay) என்று அழைக்கப்படும் பகுதியில் அமைந்துள்ள ஒரு கட்டிடம் ஆகும். இக்கட்டிடம் இரண்டு கோபுரங்களை உள்ளடக்கியது. ஒன்று அலுவலகக் கோபுரம், மற்றது வதிவிடக் கோபுரம். இக்கட்டிடம் 2011 ஆம் ஆண்டில் கட்டி முடிக்கப்பட்டது. 2010 ஆம் ஆண்டு டிசம்பர் மாதத்தில் இக்கட்டிடம் அதன் அதிக பட்ச உயரத்தை எட்டியபோது, துபாயின் 28 ஆவது உயரமான கட்டிடம் ஆனது.

வடிவமைப்பு
----------

யூ-போரா கோபுரம் 1 எனவும் அழைக்கப்படுகின்ற அலுவலகக் கோபுரமே உயரத்தில் கூடியது. 256 மீட்டர் (840 அடி) உயரம் கொண்ட இக்கோபுரம் 58 தளங்களைக் கொண்டது. சிறிய கோபுரமான வதிவிடக் கோபுரம் 20 தளங்களைக் கொண்டது. இரண்டு கோபுரங்களையும் தாங்குவது போன்றும் அவற்றை இணைப்பது போலவும் இருக்கும் நான்கு தளங்களைக் கொண்ட கட்டிடப் பகுதி வண்டிகள் தரிப்பிடமாகப் பயன்படுகிறது.

வெளியிணைப்புக்கள்
-----------------

* Ubora Towers - Emporis
* யூ-போரா கோபுரங்கள் வலைப்பதிவு
**மெர்சிடிஸ்-பென்ஸ்** தானுந்துகள் உலகின் மிகப்பழைய தானுந்து வகைகளில் ஒன்றாகும். மெர்சிடிஸ்-பென்ஸ் என்னும் அடையாளத் தொழிற்பெயரில் தானுந்துகள் மட்டுமன்றி பல்வேறுவகையான பேருந்துகளும், சுமையுந்துகளும் பிற சொகுசு வண்டிகளும் செய்யப்படுகின்றன. இன்று இந்த அடையாளத் தொழிற்பெயர் டைம்லர் ஏஜி (Daimler AG) என்னும் தொழிலகத்திற்குச் சொந்தமானது. முன்னர் (1926-1998) டைம்லர்-பென்ஸ் என்னும் தொழிலகத்திற்குச் சொந்தமானதாக இருந்தது.

வரலாறு
------

1880களில் காட்லீப் டைம்லர் (1834–1900), வில்ஹெல்ம் மேபாஃக்குடன் (1846–1929) பணி புரிந்து கொண்டிருந்த பொழுது காட்லீப் டைம்லரரும் ஏறத்தாழ 96 கி.மீ தொலைவில் தனியே பணியாற்றிக்கொண்டிருந்த கார்ல் பென்ஸ் (1844–1929) என்பவரும் தனித்தனியாக தாங்களே புதிதாக அறிந்து இயற்றிய உள் எரி பொறியால் உந்தப்பெற்ற தானுந்துதனை தென் டாய்ட்ச் நாட்டில் அன்று உருவாக்கினார்கள். 1880களில் தொடங்கிய இப்புதிய படைப்புகளின் பயனாய் டைம்லர்-பென்ஸ் என்னும் கம்பினி 1926ல் கூட்டாக உருவாகியது. 

பென்ஸ் பெற்ற காப்புரிமம் அடிப்படையின் படி செய்த ஒப்புரு வண்டி. காலம் 1886 ஆம் ஆண்டு. இவ் வண்டி பெற்றோலிய எரிநீர்மத்தால் இயங்கிய உண்மையான முதல் தானுந்து என்று கருதுகிறார்கள்.
1894 ஆண்டு *பென்ஸ் வேலோ* என்னும் தானுந்து

அருங்காட்சியகம்
---------------

இந்நிறுவனத்தின் அருங்காட்சியகம் இசுடுட்கார்ட்டு நகரப் பகுதியில் அமைந்துள்ளது. ஏழு தளங்களைக் கொண்ட இங்கு இந்நிறுவனத்தின் உலகின் முதன் தானுந்து முதல் இன்றைய தானுந்துகள் வரை வெளிவந்த தானுந்து, சரக்குந்து, பேருந்து முதலான பல வண்டிகள் காட்சிப்படுத்தப்பட்டுள்ளன.
ஒரு பனித்தளத்தில் குதிரை ஒன்று பனிச்சறுக்கு ஊர்தியை இழுத்துச் செல்வது. இதனைத் தமிழில் பனியிசுனி, *இசுலெட்* (sled), *இசுலை* (sleigh) என்றும் கூறலாம். (தமிழில் *இசு* என்றால் இழு. *இசும்பு* என்றால் வழுக்குநிலம்)
உறைபனி காடாய்ப் பரந்து கிடக்கும் இடங்களில், பொருளையும் மக்களையும் ஓரிடத்தில் இருந்து மற்றோர் இடத்துக்கு பனியில் நகர்த்திச் செல்ல ஆழிகள் (சக்கரங்கள்) இல்லாத சறுக்குக் கட்டைகள் பொருத்திய "வண்டி"களுக்கு **பனிச்சறுக்கு ஊர்தி** அல்லது **பனியிசுனி** என்று பெயர். இது மனிதர்களோ, குதிரைகளோ, நாய்களோ இழுத்துச் செல்லும்படியான ஊர்தியாகும் (வண்டியாகும்). 

பனிச்சறுக்கு வண்டியை *இசுலெட்* (sled) அல்லது *இசுலை* (sleigh) என்றும் ஆங்கில மொழிவழிக் கூறலாம். தமிழில் *இசு* என்றால் *இழு* என்னும் வினையைக் குறிப்பதில் இருந்தும், *இசும்பு* என்றால் வழுக்குநிலம் என்னும் வழக்கு பற்றியும் தமிழ்வழிப் பொருளாகவும் *இசுலை* என்பதைக் கொள்ளலாம். ஆனால் இசுலை என்பது sleigh என்னும் ஆங்கிலசொல்லைத் தமிழில் எழுதுவதின் வடிவம். Sleigh என்னும் ஆங்கிலச்சொல்லானது டச்சு மொழிச்சொல்லாகிய slee என்பதில் இருந்து எடுத்துக்கொண்டு, 1703 ஆண்டுமுதல் வழங்கி வருகின்றது. பனியில் இசுக்கும் (இழுக்கும்) பொழுது அதிக உராய்வு ஏற்படாமல் இருக்க அகலம் குறைந்த கட்டைகளோ, கம்பிகளோ ஊர்தியின் அடியே இருக்கும் (படத்தைப் பார்க்கவும்).

அடிக்குறிப்புகளும் மேற்கோள்களும்
--------------------------------

1. ↑  கழகத் தமிழ் அகராதி
2. ↑  ஆக்ஃசுபோர்டு ஆங்கில அகராதி

வெளி இணைப்புகள்
---------------

* வட அமெரிக்க இசுலை இழுத்துச்செல்லும் குதிரை சவாரிகள் பரணிடப்பட்டது 2020-02-11 at the வந்தவழி இயந்திரம்
**டு ஃபூ** (*Du Fu,* சீனம்: 杜甫; பின்யின்: *Dù Fǔ*; வேட்-கில்சு: **Tu Fu**; 712–770) தாங் வம்ச காலத்தில் வாழ்ந்த ஓர் புகழ்பெற்ற சீன கவிஞர். லி பையுடன் இவரும் சீனத்தின் கவிஞர்களிலேயே சிறந்த கவிஞராகக் கருதப்படுகிறார். தனது நாட்டிற்கு சிறந்த அரசு ஊழியனாகப் பணிபுரிய பேரவா கொண்டிருந்த டு ஃபூவினால் அதற்குத் தக்கவாறு தம்மை மாற்றிக்கொள்ள இயலவில்லை. 755இல் நிகழ்ந்த அன் லூஷன் புரட்சியால் பெரிதும் பாதிக்கப்பட்ட டு ஃபூ தமது கடைசி 15 ஆண்டுகள் தொடர்ந்த குழப்பங்களுடனேயே கழித்தார்.

துவக்கத்தில் பிற கவிஞர்களுக்கு அறியப்படாதிருந்தபோதும் இவரது படைப்புக்கள் சீனத்தின் மற்றும் சப்பானின் இலக்கியப் பண்பாட்டில் பெரும் தாக்கமேற்படுத்தியுள்ளது. இவரது கவிதைகளில் 1500 கவிதைகள் காலத்தினால் அழியாது காக்கப்பட்டுள்ளன. டு ஃபூ *வரலாற்றுக் கவிஞர்* என்றும் *ஞானி-கவிஞர்* என்றும் சீன மக்களிடையே அறியப்படுகிறார். மேற்கத்திய பண்பாட்டினருக்கு சேக்சுபியர், மில்டன், வேர்ட்ஸ்வொர்த், ஹியூகோ போன்றோருக்கு இணையாக இவர் அறிமுகப்படுத்தப்படுகிறார்.

மேற்கோள்கள்
-----------

1. 1 2  Ebrey, 103.
2. ↑  Hung, 1.

வெளி இணைப்புகள்
---------------

* Tu Fu's poems பரணிடப்பட்டது 2004-08-17 at the வந்தவழி இயந்திரம் included in *300 Selected Tang poems*, translated by Witter Bynner
* Du Fu: Poems A collection of Du Fu's poetry by multiple translators.
* Du Fu in English at *Poems Found in Translation*
* டு ஃபூ திறந்த ஆவணத் திட்டத்தில்
* Du Fu's poems organized roughly by date written; shows both simplified and traditional characters

விக்கிமீடியா பொதுவகத்தில்,  
 ***டு ஃபூ***   
என்பதின் ஊடகங்கள் உள்ளன.
சுவீடனில் 2007இல் அமைக்கப்பட்ட ஒரு பனி விடுதியின் நுழைவாயில்.
Patrons at the ice bar at SnowCastle of Kemi, 2007
**பனி விடுதி** என்பது பனித்துகளைக் கொண்டும், பனிக்கட்டிகளைச் செதுக்கியும் உருவாக்கப்படும் ஒரு தற்காலிக விடுதி ஆகும். சாகசத்தையும் மாற்றத்தையும் விரும்புபவர்களுக்காக இவை அமைக்கப்படுகின்றன. இந்த விடுதிகள் உறைநிலைக்குக் கீழ் வெப்பநிலை உள்ள காலத்தில் பனித்துகளைக்கொண்டும், பனிக்கட்டிகளைக் கொண்டும் உருவாக்கப்படுகின்றன. இவை பொதுவாக ஒவ்வொரு ஆண்டும் மீண்டும் மீண்டும் கட்டப்படுகின்றன. இது போன்ற விடுதிகள் பல நாடுகளில் உள்ளன. இவை வெவ்வேறு வகையான கட்டுமான பாணிகள், சேவைகள், வசதிகள் கொண்டவை. இவற்றில் பனி குடிப்பகங்கள், உணவகங்கள், தேவாலயங்கள் போன்றவையும் உண்டு.

விளக்கம்
--------

இந்த விடுதிகளில் தங்கும் பயணிகள் ஆர்வமாக புதுமைகளை விரும்புபவர்களாகவும், அசாதாரண சூழலில் இருக்க விரும்புபவர்களாகவும் இருப்பர். வாடிக்கையாளர்கள் பனிக்கட்டியால் செய்யப்பட்ட படுக்கைகளில் தூங்கத் தயாராக இருக்க வேண்டும். இவர்களின் உடல் வெப்பத்தை பாதுகாக்க, கம்பளிப் போர்வைகள் மற்றும் தூக்கப் பைகள் போன்றவை மிகுந்த குளிர்ந்த வெப்பநிலையைத் தாங்கும் வகையில் வடிவமைக்கப்பட்டிருக்கும். அறைகளில் வெப்பநிலை பூஜ்யம் செல்சியசுக்குக் கீழே இருக்கும். ஆனால், வெளிவெப்ப நிலையைவிட வெப்பமாக இருக்கும். ஒரு பனி விடுதியில் தங்கியிருக்க $ 300 முதல் $ 3,000 வரை செலவிட வேண்டியிருக்கும்.

இவை பனி சிற்பங்கள் கொண்டதாகவும், உணவு மற்றும் பானங்கள் போன்றவை சிறப்பாக தேர்வு செய்யப்படும் விதத்திலும் இருக்கும். இங்கு பனிக்கட்டியால் செய்யப்பட்ட கோப்பைகள், உட்கார பனிப்பாள பெஞ்சுக்கள் போன்றவையும் கொண்டதாக இருக்கும்.

மேலும் காண்க
------------

* பனி விடுதி (கியூபெக்)
* உப்பு மாளிகை

மேற்கோள்கள்
-----------

1. 1 2 3  Andrews (1 June 2007). *Introduction To Tourism And Hospitality Industry*. Tata McGraw-Hill Education. பக். 105. பன்னாட்டுத் தரப்புத்தக எண்:978-0-07-066021-2. .
2. 1 2 3  Dallen Timothy; Victor Teye (26 October 2009). *Tourism and the Lodging Sector*. Routledge. பக். 240. பன்னாட்டுத் தரப்புத்தக எண்:978-1-136-43398-6. .
**நடை** என்பது இந்திய ஒன்றியம், தமிழ்நாட்டினெ, சேலத்தில் 1968 அக்டோபரில் இருந்து காலாண்டிதழாக வெளிவந்த தமிழ் சிற்றிதழ் ஆகும். இதன் ஆசிரியர் பெயராக கோ. கிருஷ்ணசாமி என்று குறிப்பிடப்பட்டிருந்தது. ஆனாலும் இது பலரின் கூட்டு முயற்சியில் வெளியானது.

இலக்கிய இதழில் நவீன ஓவியங்களை முதலில் இந்த இதழ் அறிமுகப்படுத்தியது. இந்த இதழில்தான் ஞானக்கூத்தன் புதுக்கவிதை எழுதத் தொடங்கினார். இந்த இதழ் புத்தக வடிவத்தில், 'ஆனந்த விகடன்' (தற்போதைய குமுதம்) அளவில், கனத்த அட்டையுடன் தயாரிக்கப்பட்டது. எட்டு இதழ்கள்தான் ( இரண்டு வருடங்கள்) வெளிவந்தன.

படைப்புகள்
----------

ந. முத்துசாமியின் சிறுகதைகளையும் நாடகத்தையும் நடை வெளியிட்டுள்ளது. சி. மணி, செல்வம் என்ற பெயரில் கவிதை, பழந்தமிழ் இலக்கியம் தொடர்பான கட்டுரைகள் எழுதியிருக்கிறார். புதுக் கவிதையும் யாப்பிலக்கணமும் பற்றிய சிறப்பு இணைப்பு குறிப்பிடத்தகுந்தது. வே. மாலி என்ற பெயரிலும் அவர் சோதனை ரீதியான கவிதைகள் எழுதியுள்ளார். நெஞ்சங்கவரும் கற்பனையும், அருமையான சொற்கட்டும். இறுக்கமான உருவ அமைதியும், நுணுகிய பார்வையும், ஆழ்ந்த பொருள் நயமும் கொண்ட ஜப்பானியக் கவிதைகள் செல்வம் மொழி பெயர்ப்பில் வந்தன.

எழுத்து இதழில் எழுதி வந்த வி. து. சீனிவாசன், இரா. அருள், எஸ். வைத்தீஸ்வரன் முதலியவர்கள் நடையில் கட்டுரைகள், கவிதைகள் எழுதினார்கள். வெ. சாமிநாதன் மார்க்ஸின் கல்லறையிலிருந்து ஒரு குரல் என்ற கட்டுரைத் தொடர் ஒன்றை எழுதினார். ‘விருந்து' என்ற தலைப்பில் புத்தக மதிப்புரைப் பகுதி பிரசுரமாயிற்று. எடுத்துக் கொண்ட புத்தகம் பற்றி விரிவாகவே மதிப்புரை எழுதப்பட்டது. ஓவியம் போன்ற கலைகள் பற்றியும் கட்டுரைகள் வெளியாயின. ஐராவதம், ஞானக்கூத்தன் போன்ற புதியவர்களும், அசோகமித்திரன், நகுலன், நீல. பத்மநாபன், மா. தக்ஷிணாமூர்த்தி, கோ. ராஜாராம் ஆகியோரும் நடையில் எழுதினார்கள்.

இரண்டு ஆண்டுகள் வெளிவந்த இந்த இதழ் பின்னனர் நிறுத்தப்பட்டது.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 70–73. 13 நவம்பர் 2021 அன்று பார்க்கப்பட்டது.
**பனித்தூபி** என்பது, பனிமலை வளர்க்கும் தொழில்நுட்பம் மூலம் செயற்கைப் பனிமலைகளை உருவாக்கும் முறை ஆகும். இவ்வாறு உருவாக்கப்படும் பனித்தூபியானது, கோடைகாலத்தில் நீர், பற்றாக்குறையாகக் காணப்படும் போது, பயிர்களுக்குத் தேவையான நீரை வழங்குகின்றது. லடாக் எனும் இடத்தில் வாழ்ந்துவந்த சோனம் வாங்சுக் எனும் பொறியியலாளரால் அறிமுகப்படுத்தப்பட்ட இப்பொறிமுறையினைத் தற்போது, அரசு சாராத அமைப்பான மாணவர்களின் கல்வி மற்றும் கலாச்சார இயக்கம், லடாக் நடாத்தி வருகின்றது. பனித்தூபி எனும் இத்திட்டம் 2013 ஒக்டோபரில் நிறுவப்பட்டு சனவரி 2014 இல் ஆரம்பமானது. நவம்பர் 15 ம் தேதி 2016, அன்று  சோனம் வாங்சுக் ரோலக்ஸ் விருதுகள் நிறுவனத்தால் இப்பொறிமுறையை அறிமுகம் செய்ததற்காக விருது வழங்கிக் கௌரவிக்கப்பட்டார். .

பின்னணி
-------

லடாக் ஓர் குளிர்ப் பாலைவனம் ஆகும். இங்கு பயிர்கள் பயிரிடப்பட்டாலும், கோடைகாலங்களில் போதியளவு பயிருக்குத்தே வையான நீர் கிடைக்காமை, பயிர் செய்யும் மக்களுக்க்கு பிரதிகூலமாக அமைந்தது. எனவே இப்பிரச்சினையைப் போகும் பொருட்டு பல பொருளியலாளர்கள், பல முயற்சிகளையும், பல ஆராய்ச்சிகளையும் மேற்கொண்டனர். இவ்வாறு ஒரு முறை பாதை வழியே நடந்து கொண்டிருந்தபோது சோனம் வாங்சுக் அவர்கள் பாலம் ஒன்றின் கீழ் பனி உருகாது அவ்வாறே இருப்பதை அவதானித்தார். பனித்தூபிப் பொறிமுறை அறிமுகமானதன் முதலாவது படி இதுவே ஆகும். பின்னர் தான் அவதானித்த பனி உருகாமைக்கான காரணத்தை ஆராய்ந்து கண்டறிந்த சோனம் வாங்சுக், கூம்பு வடிவில் ஓர் குவியல் இருக்குமானால் அக்குவியல் இலகுவில் உருகாமலும் இருக்கும் என்பதையும் கண்டறிந்தார். இவ்வாறாக பனி உருகும் முறையின் பின்னணியை வைத்தே பனித்தூபி முறை கண்டறியப்பட்டது.

மேற்கோள்கள்
-----------

1. ↑  "Ice Stupas: Conserving water the 3 Idiots way". Forbes India.. பார்த்த நாள்: 21 November 2016.
2. ↑  "Sonam Wangchuk Wins the Rolex Award". thewire.in/.. பார்த்த நாள்: 21 November 2016.
3. ↑  "Ice Stupas: Water conservation in the land of the Buddha". indiawaterportal.org.. பார்த்த நாள்: 21 November 2016.
**டுங்கிரி** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின் வடமேற்கில் உண்டி, வடக்கில் ஜேஸ்போர், வடகிழக்கில் ரோலா, மேற்கில் தரஸ்ணா, கிழக்கில் சோன்வாடா, தென்மேற்கில் சங்கர்தலாவ், உமர்சடி, தெற்கில் குண்டி, தென்கிழக்கில் இந்தர்கோட்டா ஆகிய ஊர்கள் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இந்த ஊரில் 9207 மக்கள் வசிக்கின்றனர். இவர்களில் 4762 பேர் ஆண்கள், 4445 பேர் பெண்கள் ஆவர்.

அரசியல்
-------

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம். இந்த ஊர் தேசிய நெடுஞ்சாலையுடன் இணைக்கப்பட்டுள்ளது.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-14 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-14 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| உண்டி | ஜேஸ்போர் | ரோலா |
|  |  |  |
| தரஸ்ணா | **டுங்கிரி** | சோன்வாடா |
|  |  |  |
| சங்கர்தலாவ், உமர்சடி | குண்டி | இந்தர்கோட்டா |

 |
***மெர்சல்*** (*Mersal*) 2017 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும். இதில் விஜய், காஜல் அகர்வால் ஆகியோர் நடித்துள்ளனர். பாக்ஸ்ஆபிஸில் 200 கோடி வசூல் செய்த படம் என விளம்பரம் செய்யப்பட்டது.

நடிகர்கள்
---------

* விஜய் - தளபதி வெற்றிமாறன், வெற்றி, மாறன் மூன்று வேடம்
* காஜல் அகர்வால் - அனுபல்லவி
* வடிவேலு - வடிவு
* எஸ். ஜே. சூர்யா - டேனியல் ஆரோக்கியம்
* நித்யா மேனன் - ஐஸ்வர்யா
* சமந்தா - தாரா
* கோவை சரளா - சரளா
* ராஜேந்திரன் - சுகாதார அமைச்சர்
* சத்யராஜ் - போலிஸ்
* சத்யன் - சத்யராஜின் உதவியாளர்
* ஹரீஷ் பேரடி - வைத்தியர் (எஸ்.ஜே. சூர்யாவின் நண்பன்
* சுரேகா வாணி - தாதிப் பெண்
* தேவதர்ஷினி - தாதிப்பெண்
* காளி வெங்கட் - பூ என்ற பெண்ணின் அப்பா

கதை
---

இத்திரைப்படத்தில் வெற்றிமாறன் என்ற பெயருடன் கிராமத்தில் வாழும் வீரமான வாலிபராக விஜய் நடித்துள்ளார். இவரை ஊர் மக்கள் தளபதி என செல்லமாக அழைக்கின்றனர். இந்தக் கதாபாத்திரம் கோயில் ஒன்றைக் கட்ட முயற்சிக்கும் போது திருவிழாவில் ஏற்படும் தீ விபத்தில் குழந்தைகள் இருவர் உயிரிழந்ததைத் தொடர்ந்து ஒரு ஊருக்கு கோயிலை விட மருத்துவமனை அவசியம் என்று கருதி ஊர் மக்களின் ஒத்துழைப்புடன் மருத்துவமனை ஒன்றை கட்டுகிறார். இந்த மருத்துவமனையில் பணியாற்ற வரும் மருத்துவராக எஸ். ஜே. சூர்யா, டேனியல் என்ற கதாபாத்திரத்தில் நடித்துள்ளார். இவர் ஒரு காலகட்டத்தில் மருத்துவமனையை தனது பெயருக்கு மாற்றிக்கொண்டு மருத்துவத்தைப் பணம் ஈட்டும் தொழிலாக மாற்றும் முயற்சியை மேற்கொள்கிறார். தளபதியின் மனைவியாக வரும் (நித்யா மேனன்) ஐஸ்வர்யா தனது இரண்டாவது பிரசவத்திற்காக அந்த மருத்துவமனையில் சேர்கிறார். டேனியல் சுகப்பிரசவத்திற்குப் பதிலாக அறுவை சிகிச்சை செய்து குழந்தையை எடுக்கும் முயற்சியில் மருத்துவப் பிழை காரணமாக தாயின் உயிர் பறிக்கப்படுகிறது. மருத்துவமனை தடம் மாறிப்போவதை இறக்கும் தருவாயில் தளபதியிடம் ஐஸ்வர்யா சொல்ல, கோபம் கொண்ட தளபதி டேனியலைத் தேடிச் செல்லும் போது, டேனியலின் சூழ்ச்சி மிக்க தாக்குதலால் தளபதி கொல்லப்படுகிறார். தளபதியின் முதல் குழந்தை மற்றும் தற்போதைய பிரசவத்தில் பிறந்த குழந்தை இருவரும் உயிர் பிழைத்தனரா? டேனியல் எவ்வாறு பழிவாங்கப்பட்டார்? என்பதை தற்போதைய மருத்துவ உலகின் சீரழிவுகளுடன் இணைத்து மீதமுள்ள திரைக்கதை சொல்கிறது.

பாடல்கள்
--------

அனைத்து பாடல்களையும் விவேக் எழுதியுள்ளார்.

| எண். | பாடல் | பாடகர்கள் | நீளம் |
| --- | --- | --- | --- |
| 1. | "ஆளப்போறான் தமிழன்" | கைலாஷ் கெர், டி. சத்யபிரகாஷ், தீபக் ப்ளூ, பூஜா வைத்தியநாத் | 5:48 |
| 2. | "நீதானே" | ஸ்ரேயா கோஷல், ஏ.ஆர்.ரஹ்மான் | 4:29 |
| 3. | "மாச்சோ" | சித் ஸ்ரீராம், ஸ்வேதா மோகன் | 4:35 |
| 4. | "மெர்சல் அரசன்" | ஜி.வி.  பிரகாஷ் குமார், நரேஷ் ஐயர், சரண்யா ஸ்ரீனிவாஸ், டி.ஜி. விஸ்வபிரசாத் | 4:16 |

தயாரிப்பு
---------

ராம.நாராயணனின் ஸ்ரீ தேனாண்டாள் பிலிம்ஸ் இப்படத்தை தயாரித்துள்ளது. முதல் முறையாக மூன்று வேடங்களில் விஜய் நடித்துள்ளார்.

மேற்கோள்கள்
-----------

1. ↑  "ஒரு வாரதில் ரூ.10 லட்சம்; 'மெர்சல்' படு தொல்வி!". News tm. 25 அக்டோபர் 2017. 26 அக்டோபர் 2017 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "மெர்சல் - விமர்சனம்". தினமலர். 26 அக்டோபர் 2017 அன்று பார்க்கப்பட்டது.
3. ↑  "திரை விமர்சனம்: மெர்சல்". *இந்து டாக்கீஸ் குழு*. தி இந்து. 20 அக்டோபர் 2017. 26 அக்டோபர் 2017 அன்று பார்க்கப்பட்டது.

வெளியிணைப்பு
------------

* யூடியூபில் மெர்சல் பட முன்னோட்டம்
INSAT 1Bஇன்சாட்-1B
**இன்சாட்** (INSAT) அல்லது **இந்திய தேசிய செயற்கைக்கோள் தொகுதி** என்பது இந்தியாவின் இஸ்ரோவினால் அனுப்பப்பட்ட பலநோக்குத் திட்ட பூகோள செயற்கைக்கோள்கள் ஆகும். தொலைத்தொடர்பு, ஒhdgdhdhdலி-ஒளிபரப்பு, வானிலை, மற்றும் தேடல் மற்றும் மீட்பு நடவடிக்கை தேவைகளை நிறைவு செய்வதற்காக இவ்வகை இன்சாட் செயற்கைகோள்கள் அனுப்பப்பட்டன. 1983ல் ஆரம்பிக்கப்பட்ட இன்சாட் திட்டமானது ஆசிய-பசிபிக் பிராந்தியத்தில் உருவாக்கப்பட்ட மிகப்பெரிய உள்நாட்டு தகவல் தொடர்பு அமைப்பு ஆகும். இது விண்வெளி துறை, தொலைத்தொடர்பு துறை, இந்திய வானிலை ஆய்வுத் துறை, அகில இந்திய வானொலி மற்றும் தூர்தர்ஷன் ஆகியவற்றின் கூட்டு முயற்சியாகும். செயலாளர் மட்டத்தில் அமைந்த இன்சாட் ஒருங்கிணைப்பு குழு, இன்சாட் அமைப்பின் ஒட்டுமொத்த ஒருங்கிணைப்பு மற்றும் மேலாண்மையை நிர்வகிக்கிறது.

இந்தியாவின் தொலைத்தொடர்பு மற்றும் தொலைக்காட்சி ஒளிபரப்புப் பயன்பாடுகளுக்கான அலைவாங்கிப் பரப்பிகளை ( சி. எசு, நீட்டித்த சி மற்றும் கேயு வரிசை) இன்சாட் செயற்கைக் கோள்கள் வழங்குகின்றன. சில செயற்கைக் கோள்களில் மீவுயர் தெளிதிறன் நுண்கதிர் வெப்ப அளவி மற்றும் வானிலையியல் மாற்றங்களைக் காட்சிப்படுத்த உதவும் சிசிடிபுகைப்படக் கருவி்களும் பொருத்தப்பட்டு பயன்படுத்தப்படுகின்றன. 
தெற்காசிய மற்றும் இந்திய பெருங்கடல் பகுதியில் உருவாகும் இடர்பாடுகளை கண்டறிந்து எச்சரிக்கும் சமிக்ஞைகளை வாங்கிக் கொள்ளும் அலைவாங்கி பரப்பிகளும் இன்சாட் செயற்கைக் கோள்களில் இணைக்கப்பட்டுள்ளன. அனைத்துலக இடர்பாடுகள் கண்டறிந்து எச்சரிக்கும் தகவல் தொடர்பு அமைப்பில் (Cospas-Sarsat) இந்திய விண்வெளி ஆராய்ச்சி நிறுவனமும் ஒரு உறுப்பினர் ஆகும்.

இன்சாட் அமைப்பு
---------------

இந்திய தேசிய செயற்கைக்கோள் அமைப்பு 1983 ஆம் ஆண்டு ஆகஸ்ட் மாதம் இன்சாட்-1B செயற்கைக்கோள் ஏவுதலுடன் ஆரம்பிக்கப்பட்டது. 1982 ல் அனுப்பப்பட்ட இன்சாட்-1A ஆனது தோல்வியில் முடிந்தது. இன்சாட் அமைப்பு செயற்கைக்கோள்களானது இந்தியாவில் தொலைக்காட்சி, வானொலி, தொலைத்தொடர்பு மற்றும் வானிலை ஆராய்ச்சி துறைகளில் மிகப்பெரிய புரட்சியையே ஏற்படுத்தியது எனலாம். இது தொலைக்காட்சி மற்றும் தொலைத்தொடர்பு அமைப்புகளின் அசுர வளர்ச்சிக்கு வித்திட்டது எனலாம். கல்பனா-1 ஆனது வானிலைக்காக மட்டும் தனியே அனுப்பப்பட்ட செயற்கைக்கோள் ஆகும். ஹசன் மற்றும் போபாலில் உள்ள கட்டுப்பாட்டு அறைகளின் மூலம் இன்சாட் செயற்கைக்கோள்கள் கட்டுப்படுத்தப்படுகின்றன. தற்போது 21ல் 11 செயற்கைகோள்கள் இயக்கத்தில் உள்ளன

இன்சாட் செயற்கைக் கோள்களின் பட்டியலுக்கு இந்திய செயற்கைக்கோள்களின் பட்டியலை பார்க்கவும்.

மேற்கோள்கள்
-----------

1. ↑
.
செருமனியின் பலட்டைன் காட்டுப் பகுதியில் உள்ள ஒரு நடைபாதை
அமெரிக்காவில் பிராங்கோனியா மலை முகட்டின் வழியே அமைந்துள்ள நடைபாதை.
**நடைபாதை** என்பது, கால்நடையாகப் பயணம் செய்பவர்களுக்காக உருவாக்கப்படும் பாதைகள் ஆகும். பொதுவாக நடைபாதையில், வண்டிகள், ஈருருளிகள், குதிரைகள், போன்றவை அனுமதிக்கப்படுவதில்லை. இவ்வாறான பாதைகளை நகரின் மையப்பகுதிகள், ஊர்கள், பண்ணைநிலங்கள், மலைப் பகுதிகள் போன்ற பல்வேறுபட்ட இடங்களில் காணமுடியும். நகரப் பகுதிகளில் அமைக்கப்படும் நடைபாதைகள் பாவப்பட்டிருப்பது வழக்கம். இவற்றின் மேற்பரப்புகள் மட்டப்படுத்தப்பட்டுத் தேவையான இடங்களில் படிகளும் அமைக்கப்பட்டிருக்கும். தேசியப் பூங்காக்கள், இயற்கைக் காப்பிடங்கள், காக்கப்பட்ட பகுதிகள் போன்ற காக்கப்பட்ட காட்டுப் பகுதிகளிலும் கால்நடையாகச் செல்பவர்கள் மட்டும் பயன்படுத்தக்கூடிய நடைபாதைகள் இருப்பது உண்டு. பெரிய சாலைகளின் இருமருங்கும் நடப்பதற்காக அமைக்கப்படும் பாவு செய்த பாதைகளையும் நடைபாதைகள் என அழைப்பதுண்டு.

நடைபாதை உருவாக்கம்
------------------

நகரங்களில் பெரும்பாலும் பழமையான நகரங்களில், நெருக்கமாக அமைந்த கட்டிடங்களுக்கு இடையே நடைபாதைகள் காணப்படுகின்றன. திட்டமிடப்பட்ட நகரங்களில் மக்கள் பாதுகாப்பாக நடமாடுவதற்காக நடைபாதைகள் உருவாக்கப்படுவது உண்டு. வெளியான நாட்டுப்புறப் பகுதிகளில், ஓரிடத்தில் இருந்து இன்னோரிடத்துக்குச் செல்ல மக்கள் ஒரே வழியைப் பயன்படுத்தும்போது நடைபாதைகள் உருவாகின்றன. வயல் வரப்புகள், நிலங்களின் எல்லைகளை அண்டிய பகுதிகள், நீர்நிலைகளின் கரையோரங்கள் ஆகிய இடங்களில் இவ்வாறு பாதைகள் உருவாவதுண்டு. நடந்து செல்பவர்கள் செங்குத் திருப்பங்களை விரும்புவதில்லை. இதனால் வெளிகளில் மக்கள் நடக்கும்போது குறுக்கு வழிகளைப் பயன்படுத்துவதால் இயல்பாக உருவாகும் நடைபாதைகளில் 90 பாகைத் திருப்பங்கள் இருப்பதில்லை. வெளிகளில் உருவாகும் நடைபாதைகள் மென்மையான, சகதியான இடங்களை விடுத்து உறுதியான நிலப் பகுதிகளிலேயே உருவாகின்றன. இவ்வாறாக உருவாகும் நடைபாதைகள் காலப்போக்கில் சாலைகளாகவும் மாற்றமடைகின்றன. காட்டுப் பகுதிகளில் யானை போன்ற பெரிய விலங்குகள் செல்லும் வழிகளை மக்கள் நடைபாதையாகப் பயன்படுத்துவதும் உண்டு.

பிரச்சினைகள்
------------

நகரப் பகுதிகளில் அமையக்கூடிய நடைபாதைகள் சில, குறிப்பாக நகரங்களின் வசதி குறைந்த பகுதிகளில் காணப்படும் பாதைகள் ஒடுக்கமாகவும், போதிய வெளிச்சம் இல்லாமலும் இருப்பதால் குற்றச் செயல்கள் இடப்பெறக்கூடிய இடங்களாக அமைகின்றன. அத்துடன் இவ்வாறான நடை பாதைகள் போதிய பராமரிப்பு இன்றி குப்பை கூளங்கள் சேரும் இடமாக மாறி உடல்நலத்துக்குக் கேடாக அமையக்கூடிய வாய்ப்புகளும் உள்ளன. நகரங்களுக்கு வெளியே தொடர்ச்சியான கவனிப்பு இல்லாத வேலிகளால் பாதுகாக்கப்படாத தனியார் நிலங்களூடாக மக்களின் இயல்பான முறையில் நடைபாதைகளை உருவாக்குவதால் சட்டப்பிரச்சினைகள் ஏற்படுவது உண்டு.

மேற்கோள்கள்
-----------

1. ↑  "Trails - Valley Forge National Historical Park (U.S. National Park Service)". Nps.gov. 2015-04-05 அன்று பார்க்கப்பட்டது.
**இந்திய தேசிய நூலகம் (National Library of India)** இந்தியாவின் மிகப்பெரிய நூலகம் ஆகும். இந்திய அரசின் சுற்றுலா மற்றும் பண்பாட்டுத் துறையால் பராமரிக்கப்படுகிறது. இந்நூலகம் கொல்கத்தாவில் 30 ஏக்கர் பரப்பளவில் அமைந்துள்ளது. தற்போது 22 இலட்சம் நூல்கள் இங்குள்ளன. இந்தியாவின் நான்கு சேகரிப்பு நூலகங்களில் இதுவும் ஒன்று. இந்தியாவைப் பற்றிய, இந்திய மொழிகளில் வெளியான அனைத்து நூல்களும் இங்குச் சேகரித்து வைக்கப்பட்டுள்ளன.

அனைத்து இந்திய மொழிகளில் மட்டுமன்றி, உலக மொழிகளில் எழுதப்பட்ட நூல்களும் இங்குள்ளன. இந்திய மொழிகளில் வங்காள மொழி, இந்தி, தமிழ் ஆகியன அதிக சேகரிப்புகளைக் கொண்டுள்ளன. உருசியம், அரபி, பிரெஞ்சு ஆகியன அதிக நூல்களைக் கொண்டுள்ள பிற நாட்டு மொழிகளாகும். இந்தியாவில் வெளியாகும் அனைத்து நாளிதழ்களும் இங்குச் சேகரிக்கப்படுகின்றன. தமிழின் அரிய சுவடிகளும் நூல்களும் இங்கு உள்ளன என்பது குறிப்பிடத்தக்கது. இங்கு இந்திய அரசு ஆவணங்களும் ஐக்கிய நாடுகள் சபையின் ஆவணங்களும் சேமிக்கப்படுவதோடு மட்டுமல்லாமல் அறிவியல், தொழில்நுட்பம் தொடர்பான பல நூல்கள் சேமிக்கப்பட்டுள்ளன.

மேற்கோள்கள்
-----------

1. ↑   Official website of National Library of India, *Introduction of National Library of India*
2. ↑  "A long shelf life". *HT Mint*. 17 November 2012.. பார்த்த நாள்: 17 November 2012.

வெளியிணைப்புகள்
---------------

விக்கிமீடியா பொதுவகத்தில்,  
 ***இந்திய தேசிய நூலகம்***   
என்பதின் ஊடகங்கள் உள்ளன. 

* National Library of India (ஆங்கிலத்தில்)
**இந்திய தேசிய திறன் மேம்பாட்டு திட்டம்** (Skill India) என்பது பிரதமர் நரேந்திர மோதியால் தொடங்கப்பட்ட பிரச்சாரம்.இதை இந்திய தேசிய திறன் மேம்பாட்டுக் கழகம் நிர்வகிக்கிறது.

வரலாறு
------

2022 ஆம் ஆண்டில் இந்தியாவில் 40 கோடிக்கு மேற்ப்பட்ட மக்களுக்கு வெவ்வேறு திறன்களைப் பயிற்றுவிப்பதற்காக திறன் இந்தியா பிரச்சாரம் 25 சூலை 2015 அன்று பிரதமர் நரேந்திர மோதியால் தொடங்கப்பட்டது.

முயற்சிகள்
----------

இந்த பிரச்சாரத்தில் கீழ் எடுக்கப்பட்ட பல்வேறு முயற்சிகள்:

* தேசிய திறன் மேம்பாட்டு பணி

* திறன் மேம்பாடு மற்றும் தொழில்முனைவோர் தேசிய கொள்கை, 2015

* திறன் கடன் திட்டம்

* கிராமப்புற இந்தியா திறன்

கூட்டாண்மை கருத்து
------------------

இந்திய தேசிய திறன் மேம்பாட்டு திட்டத்தின் கீழ் இங்கிலாந்து இந்தியாவுடன் கூட்டு சேர்ந்துள்ளது.இந்த நாட்டின் இளைஞர்கள் மற்ற நாட்டின் பள்ளி முறையை அனுபவிக்கவும்,கலாச்சாரம், மரபுகள் மற்றும் சமூக மற்றும் குடும்ப அமைப்புகள் பற்றிய புரிதலை வளர்த்துக் கொள்ளவும்.

திறன் இந்தியா முன்னேற்றங்கள்
----------------------------

ஆரக்கிள் 12 பெப்ரவரி 2016 அன்று பெங்களூரில் ஒரு புதிய 2.8 மில்லியன் சதுர அடி வளாகத்தை கட்டப்போவதாக அறிவித்தது.அரக்கிள் அகாடமி ஒவ்வொரு ஆண்டும் அரை மில்லியனுக்கு அதிகமான மாணவர்களுக்கு கணினி அறிவியல் திறன்களை வளர்ப்பதற்கான ஒரு முயற்சியை இந்தியவில் 2700 நிறுவனங்களுக்கு விரிவுபடுத்துவதன் திட்டமிடபட்டுள்ளது தற்போது 1800 நிறுபனங்கள் இதில் பங்குபெற்றுள்ளது.

யப்பானின் தனியார் துறை,பத்து ஆண்டுகளில் 30,000 பேருக்கு சப்பானிய பாணி உற்பத்தி திறன் மற்றும் நடைமுறைகளில் பயிற்சியளிக்க ஆறு உற்பத்தி நிறுவனங்களை அமைக்க உள்ளது, இதனை கிராமப்புறங்களில் அமைக்க உள்ளன.இந்த நோக்கத்திற்காக பொது மற்றும் தனியார் துறைகளுக்கு இடையிலான ஒத்துழைப்புடன் இந்தியாவில் சப்பானியநிறுவனஙககளால் நியமிக்கபட்ட பொறியியல் கல்லூரிகளில் சப்பான் இந்தியா உற்பத்தி நிறுவனம் ஆகியவை நிறுவப்படும்.முதல் முன்று நிறுவனங்கள் குஜராத் , கர்நாடகம் மற்றும் ராஜஸ்தானில் 2017 ஆகிய மாநிலத்தில் அமைக்கப்படும்.

செயல்திறன்
----------

பெப்ரவரி 15, 2016 நிலவரப்படி ,"இந்திய திறன் மேம்பாட்டு திட்டம்" 51,216 இளைஞர்களுக்கு 100 நாட்களில் பயிற்சி அளித்தது , மேலும் ஆண்டடுதோறும் 1,44,000 இளைஞர்களுக்கு பயிற்சி அளிக்க திட்டமிட்டுள்ளது.இந்தியாவில் தொழிச்சாலை கடுமையான திறன் பற்றாக்குறையை சந்தித்து வருகிறது மற்றும் பயிற்சி பெற்றவர்களில் பெரும்பாலோர் தொழில்துறையால் உள்வாங்கப்படுகிறார்கள்.

நவீன சந்தைக் கோரிக்கைகளுக்கு ஏற்ப ஒரு தலைமுறை திறமையான ஊழியர்கள் மற்றும் தலைவர்களைத் தயார்படுத்தும் முயற்சியில், இந்திய திறன் மேன்பாடு திட்டம் 2015 ஆம் ஆண்டில் பிரதமர் நரேந்திர மோதியால் தொடங்கப்பட்டது.2022 ஆம் ஆண்டில் பல்வேறு தொழில்துறை தொடர்பான திறன்களைக் கொண்ட 40 கோடி குடிமக்களுக்கு பயிற்சி அளிக்க இந்திய திறன் மேன்பாடு திட்டம் தொடங்கப்பட்டது.

மேற்கோள்
--------

1. ↑  "அரசு திறன் இந்தியா முன்முயற்சி கீழ் 40 கோடி மக்கள் பயிற்சி". *எகனாமிக் டைம்சு*. 15 சூலை 2015.

வெளியிணைப்பு
------------

* Skill India
* Ministry of Skill Development And Entrepreneurship
* Ministry of Skill Development And Entrepreneurship
* National Skill Development Agency
* Future Of Skill Based Training And Development In India
* SkillingIndia, an IIT IIM Alumni Initiative